da en da nl ca da da de es da da da da da da da da da da da sv da da da da da da nb de da da da da en nn nn da nl da da da da de da da da da da da da da da da da da da nl da en da da es nl da
Billund Kommune får et ungeråd | Billund Kommune
26.8.2022 12:28:29 CEST | Billund Kommune
Billund Kommunes nye ungeråd er lige på trapperne, og de forskellige skoler i kommunen har haft besøg af ”Det uofficielle Ungeråds” PR-tur. Rådets slogan er, at det skal være ”seriøst, men sjovt”, og det er noget af det, skoleeleverne har fået et indblik i.
De fem piger i "Det uofficielle Ungeråd" Foto: Billund Kommune
Selvom Billund Kommunes nye ungeråd ikke er valgt endnu, er arbejdet med at få det stablet på benene allerede i fuld gang – og har været det længe. ”Det uofficielle Ungeråd” bestående af 5 piger har bl.a. været ude på kommunens skoler og fortælle om det kommende valg til Ungerådet, og hvad det egentlig er, Ungerådet vil.
De vil have indflydelse, lave fællesskaber mellem alle unge – og så vil de også spørges først og hjælpe politikerne med at sikre, at der tages gode beslutninger, der vedrører unge.
”Vi skal have et ungeråd, fordi vi skal høre, hvad der er vigtigt for de unge i kommunen, og hvad de egentlig mener om det, der har betydning for dem. Det er vigtigt for os som Børnenes Hovedstad, at vi sørger for at samskabe med de unge,” siger borgmester Stephanie Storbank.
Hun var også en af de politikere, der sidste forår havde et ungt menneske ”I Politisk Mesterlære”. Forløbet var optakt til det kommende Ungeråd og gav 17 unge et indblik i, hvordan det politiske system fungerer – samtidig med, at de unge også gav politikerne et indblik i, hvad de tænker.
Vil være ungdommens ambassadører
En af tankerne for Ungerådet er, at de vil være ungdommens ambassadører, som politikere og ledere kan spørge til råds. Samtidig kan rådet løfte emner, de finder vigtige og følge op på tiltag, der er sat i gang for børn og unge.
”Ungerådet er for de unge og af de unge. Det er en enestående mulighed for de unge, hvor de kan få deres stemme hørt,” siger Mette Nørtoft Hedeager, der er projektleder for Ungerådet.
De unge, der mener, det kunne være noget for dem, har to muligheder for at komme med i Ungerådet. Den ene er, at de kan blive valgt som repræsentant fra deres skole. Denne proces styrer de enkelte elevråd på skolerne helt selv, hvordan skal forløbe. Bliver man ikke valgt på en skole, er den anden mulighed, at man kan skrive en motiveret ansøgning til Mette Nørtoft Hedeager.
Billund Kommune er hjemsted for Børnenes Hovedstad, Billund, som er centrum for kommunens ambition om at udvikle børn og give dem kompetencer for livet gennem leg, læring og kreativitet. Billund Kommunes arbejde for og med børn har gjort, at kommunen har opnået UNICEF’s anerkendelse som landets første børnevenlige by og kommune.
Der skal være 25 medlemmer ligesom i kommunalbestyrelsen
Ansøgningsfristen for at søge ind til Ungerådet er d. 23. september til Mette Nørtoft Hedeager på mnh@billund.dk – medlemmerne bliver herefter valgt i slutningen af september
Man skal være mellem 13 og 23 år for at være med – og bosiddende eller gå i skole i Billund Kommune
Medlemmerne bliver valgt for et år
I løbet af året kommer de igennem forskellige aktiviteter – herunder 7-10 ungerådsmøder i byrådssalen
Andreas BjerrePresse- og brandingchef
Direkte: 79 72 72 09
Mobil: 24 92 86 79
De fem piger i "Det uofficielle Ungeråd" Foto: Billund Kommune
Information om Billund Kommune
79 72 72 00https://billund.dk/
Børnenes Hovedstad, en del af Trekantområdet, en af Danmarks bedste erhvervskommuner.
Følg pressemeddelelser fra Billund Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Billund Kommune
Nyt mødested slår dørene op midt i Grindsted5.10.2022 08:51:14 CEST | Pressemeddelelse
Et nyt mødested, GrindSTEDET, skal skabe liv og aktivitet i Grindsted bymidte. Det er en blanding af kommunale funktioner og private ildsjæle, der flytter ind som de første allerede fra på tirsdag. De håber, at byens borgere vil være med til at fastlægge fremtiden.
Billunds kommunaldirektør fylder 60 år3.10.2022 11:00:08 CEST | Pressemeddelelse
Kommunaldirektør i Billund Kommune Ole Bladt-Hansen fylder 60 år torsdag den 6. oktober.
Indsamlingen af tekstilaffald er gået over forventet – men en del tøj skulle have gået til genbrugsbutikkerne28.9.2022 12:00:00 CEST | Pressemeddelelse
Der er i løbet af de første tre måneder samlet mere tekstilaffald ind end forventet. Dog er en del af det indsamlede tekstil i så god stand, at det skulle have været afleveret til genbrugsbutikkerne.
Borgere får mere tryghed og selvbestemmelse i hjemmeplejen28.9.2022 08:00:00 CEST | Pressemeddelelse
Hjemmehjælpsmodtagere i Billund Kommune kan se frem til mere tryghed og større indflydelse på den hjælp, de modtager. Det sker, når kommunen sætter gang i et nyt tiltag med mindre teams af medarbejdere og større frihed til at hjælpe på den måde, der giver bedst mening for borgeren.
Genbrugspladserne brænder kun halvt så meget efter ”småt brændbart” er fjernet: Men der er store forskelle mellem pladserne27.9.2022 08:00:00 CEST | Pressemeddelelse
Genbrugspladserne i Billund Kommune har erstattet ”småt brændbart” med ”rest efter sortering”. Siden da er der brændt 44 % mindre affald fra de containere end normalt. Dog er der store forskelle mellem pladserne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022